
[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 16 noiembrie 2010

PL-x 536/2010


AVIZ

asupra proiectului de Lege pentru ratificarea Protocolului, semnat la Chişinău, la 26 august 2010, de amendare a Acordului între Guvernul României şi Guvernul Republicii Moldova privind recunoaşterea reciprocă a diplomelor, certificatelor şi titlurilor ştiinţifice, acordate de instituţii de învăţământ acreditate în România şi în Republica Moldova, semnat la Chişinău la 20 iunie 1998
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru  ratificarea Protocolului, semnat la Chişinău, la 26 august 2010, de amendare a Acordului între Guvernul României şi Guvernul Republicii Moldova privind recunoaşterea reciprocă a diplomelor, certificatelor şi titlurilor ştiinţifice, acordate de instituţii de învăţământ acreditate în România şi în Republica Moldova, semnat la Chişinău la 20 iunie 1998, trimis cu adresa nr. PL-x 536 din 9 noiembrie 2010, înregistrat cu nr.31/900 din 11 noiembrie 2010. 
Camera Deputaţilor este prima Cameră sesizată, în conformitate cu art. 75 alin. (1) din Constituţia României, republicată şi art. 92 alin.(8) pct.1 din Regulamentul Camerei Deputaţilor, republicat, cu modificările ulterioare.

Proiectul de lege are ca obiect de reglementare ratificarea Protocolului de amendare a Acordului între Guvernul României şi Guvernul Republicii Moldova privind recunoaşterea reciprocă a diplomelor, certificatelor şi titlurilor ştiinţifice, acordate de instituţii de învăţământ acreditate în România şi în Republica Moldova, semnat la Chişinău la 20 iunie 1998 şi ratificat prin Legea nr.39/1999. Protocolul reprezintă o înţelegere internaţională, convenită la nivel guvernamental, care, prin conţinutul ei, intră sub incidenţa art.19 alin.(1) lit. h) din Legea nr.590/2003 privind tratatele, urmând a fi supus ratificării Parlamentului.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 16 noiembrie 2010.

Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri al Consiliului Legislativ, aviz cu nr.1165 din 29 septembrie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege pentru ratificarea Protocolului, semnat la Chişinău, la 26 august 2010, de amendare a Acordului între Guvernul României şi Guvernul Republicii Moldova privind recunoaşterea reciprocă a diplomelor, certificatelor şi titlurilor ştiinţifice, acordate de instituţii de învăţământ acreditate în România şi în Republica Moldova, semnat la Chişinău la 20 iunie 1998.
În raport de obiectul şi conţinutul reglementării, proiectul de lege face parte din categoria legilor ordinare.
                       
PREŞEDINTE,                          
    SECRETAR,

                        
  Daniel Buda                                    Gabriel Andronache
Consilier parlamentar,

Rodica Penescu

